歲乙丑余年四十有九矣因誦太白四十九年非一往不可復之句次其韻
作者：朱翌
朝代：宋

paragraphs: 南來不贏糧，隨身一竿竹。
四年釣曹溪，溪水香可掬。
求方駐隙駒，辟穀起黄獨。
五十止欠一，何地可歸宿。
今晨祖師前，一擲杯珓卜。
去以六月息，來期七日復。
往事一局棋，信手不必覆。
吾生行休矣，自此生處熟。